Пышна

Пы́шна (, ) — вёска ў Лепельскім раёне Віцебскай вобласці, на аўтамабільнай дарозе  Пышна—Вялікія Дольцы. Уваходзіць у склад Стайскага сельсавета.

 Гісторыя 
У ВКЛ прыватнаўласніцкае мястэчка. Пасля 2-га падзелу Рэчы Паспалітай (1793 г.) у Расійскай імперыі, цэнтр воласці Лепельскага павета. З 1780 да 1914 гг. існаваў сядзібна-паркавы ансамбль Неміровічаў-Шчытоў. У 1841 г. была пабудавана Царква Узнясення Гасподняга (не захавалася). У 1886 г. у вёсцы 14 двароў, пачатковая школа, валасная ўправа, царква, яўрэйскі малітоўны дом, гарбарня, крама.

3 20 жніўня 1924 да 10 кастрычніка 2013 гг. цэнтр сельсавета Лепельскага раёнаРешение Витебского областного Совета депутатов от 10 октября 2013 г. № 292 Об изменении административно-территориального устройства некоторых районов Витебской области . У ліпені 1941—чэрвені 1944 гг. акупіравана нямецкімі войскамі. У кастрычніку 1942 Чашніцкая партызанская брыгада «Дубава» разграміла ў Пышне нямецкі гарнізон і аднавіла савецкую ўладу. Нямецкія акупацыйныя ўлады імкнуліся зноў захапіць вёску ў выніку чаго адбыліся Пышнянскія баі 1943 г.

 Насельніцтва 
 1838 — 165 чал.
 1886 — 128 чал.
 1999 — 335 чал.
 2010 — 292 чал.

 Інфраструктура 
У вёсцы працуе сярэдняя школа, клуб, бібліятэка, бальніца, аптэка, механічная майстэрня, аддзяленне сувязі.

 Славутасці 
 Брацкія магілы чырвонаармейцаў, савецкіх воінаў і партызан, помнік землякам, якія загінулі ў Вялікую Айчынную вайну.
 На паўночна-заходняй ускраіне вёскі размешчаны яўрэйскія могілкі (каля двух дзясяткаў каменных пліт).
 Сядзібны домСядзіба панская. Лепельскі раён, в. Пышна.

 Крыніцы 

 Літаратура 
 Януш, І. Пышна / Ілья Януш // Энцыклапедыя гісторыі Беларусі: У 6 т. / Беларус. Энцыкл.; Рэдкал.: Г. П. Пашкоў (гал. рэд.) і інш.; Маст. Э. Э. Жакевіч. Т. 6. Кн. 1: Пузыны — Усая. — Мн.: БелЭн, 2001. — 591 с.: іл. — С. 14. — ISBN 985-11-0214-8.

 Спасылкі 

Катэгорыя:Стайскі сельсавет (Лепельскі раён)
Катэгорыя:Населеныя пункты Лепельскага раёна
Катэгорыя:Мястэчкі Полацкага ваяводства